LIETUVOS RESPUBLIKOS SEIMO

Biudžeto ir finansų komitetas

PAGRINDINIO KOMITETO PAPILDOMA IŠVADA (1)

DĖL LIETUVOS RESPUBLIKOS PROFESIONALIESIEMS INVESTUOTOJAMS SKIRTŲ KOLEKTYVINIO INVESTAVIMO SUBJEKTŲ VALDYMO ĮMONIŲ ĮSTATYMO NR. XII-1467 PAKEITIMO ĮSTATYMO PROJEKTO NR. XIIIP-2793(2)

2018-12-19 Nr. 109-P-53

Vilnius

1. Komiteto posėdyje dalyvavo: Biudžeto ir finansų komiteto nariai: Stasys Jakeliūnas, Andrius Palionis, Viktoras Rinkevičius, Rasa Budbergytė, Mykolas Majauskas, Andrius Kubilius, Vida Ačienė, Vytautas Kamblevičius, Rita Tamašunienė. Biudžeto ir finansų komiteto biuras: biuro vedėja Alina Brazdilienė, patarėjai: Janina Alasevičienė, Dalia Mudėnienė, Jolanta Dzikaitė, Jolanta Žaltkauskienė, padėjėjos Danguolė Zabulėnienė ir Jolanta Matiliauskienė.

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

Seimo kanceliarijos Teisės departamentas,2018-12-12	14	9	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas: Projekto 1 straipsniu nauja redakcija dėstomo įstatymo 14 straipsnio 9 dalyje siūloma nustatyti, jog valdymo įmonė neturi teisės pavesti kitam fiziniam asmeniui ar įmonei atlikti tiek savo funkcijų, kad iš esmės jų nebeturėtų. Įstatyme nenurodoma jokių atitikties šiam reikalavimui kriterijų. Pastebėtina, kad svarstant kartu su analizuojamu projektu teikiamą Informuotiems investuotojams skirtų kolektyvinio investavimo subjektų įstatymo Nr. XII-376 pakeitimo įstatymo projektą, reg. Nr. XIIIP-2792(2), į analogišką pastabą buvo atsižvelgta ir įstatymo 6 straipsnio 3 dalis buvo papildyta nuostata: „Sprendžiant dėl atitikties šiam reikalavimui vadovaujamasi 2012 m. gruodžio 19 d. Komisijos deleguotojo reglamento (ES) 231/2013, kuriuo papildomos Europos Parlamento ir Tarybos direktyvos 2011/61/ES nuostatos dėl išimčių, bendrųjų veiklos sąlygų, depozitoriumų, finansinio sverto, skaidrumo ir priežiūros (OL 2013 L 83, p. 1), 82 straipsnyje nustatytais kriterijais.” Siekiant teisinio reguliavimo nuoseklumo ir aiškumo, siūlytina nauja redakcija dėstomo įstatymo 14 straipsnio 9 dalį papildyti analogiška nuostata.	Pritarti	Pakeisti keičiamo įstatymo 14 straipsnio 9 dalį ir ją išdėstyti taip: „9. Tai, kad valdymo įmonė dalį savo funkcijų pavedė atlikti kitam fiziniam asmeniui ar įmonei, neatleidžia valdymo įmonės nuo atsakomybės už tinkamą jų atlikimą. Valdymo įmonė neturi teisės pavesti kitam fiziniam asmeniui ar įmonei atlikti tiek savo funkcijų, kad iš esmės jų nebeturėtų. Sprendžiant dėl atitikties šiam reikalavimui vadovaujamasi 2012 m. gruodžio 19 d. Komisijos deleguotojo reglamento (ES) 231/2013, kuriuo papildomos Europos Parlamento ir Tarybos direktyvos 2011/61/ES nuostatos dėl išimčių, bendrųjų veiklos sąlygų, depozitoriumų, finansinio sverto, skaidrumo ir priežiūros (OL 2013 L 83, p. 1), 82 straipsnyje nustatytais kriterijais.“
Seimo kanceliarijos Teisės departamentas,2018-12-12	23	2	2. Atkreiptinas dėmesys, kad Biudžeto ir finansų komitetas 2018 m. gruodžio 5 d. pagrindinio komiteto išvadoje Nr. 109-P-48 pritarė 2018 m. gruodžio 4 d. Biudžeto ir finansų komiteto pasiūlymui dėl projektu keičiamo įstatymo 23 straipsnio 2 dalies pakeitimo. Atsižvelgiant į tai, atitinkamai tikslintina projekto 1 straipsniu nauja redakcija dėstomo įstatymo 23 straipsnio 2 dalis.	Pritarti	Pakeisti keičiamo įstatymo 23 straipsnio 2 dalį ir ją išdėstyti taip: „2. Kolektyvinio investavimo subjekto metinių finansinių ataskaitų rinkinys turi būti audituotas. Audito įmonė, atlikusi kolektyvinio investavimo subjekto metinių finansinių ataskaitų rinkinio auditą, turi pateikti auditoriaus išvadą dėl šių ataskaitų ir finansinių ataskaitų audito ataskaitą. Finansinių ataskaitų audito ataskaitoje auditorius turi pateikti informaciją, ar teisingai skaičiuojama grynųjų aktyvų vertė, ar turtas investuotas pagal steigimo dokumentus, ar įvertintas su kolektyvinio investavimo subjektu susijusių valdymo įmonės ar investicinės bendrovės-valdytojos patvirtintų esminių valdymo funkcijų atlikimo kontrolės ir investavimo rizikos valdymoišskaidymo priemonių veiksmingumas, taip pat nurodyti visus nustatytus šio įstatymo ir kitų teisės aktų, reglamentuojančių atitinkamos rūšies ir tipo kolektyvinio investavimo subjektų ir valdymo įmonių veiklą, pažeidimus.“

3. Subjektų, turinčių įstatymų leidybos iniciatyvos teisę, pasiūlymai: negauta.

4. Balsavimo rezultatai: pritarta bendru sutarimu.

Komiteto pirmininkas	Stasys Jakeliūnas

Komiteto biuro patarėja Jolanta Žaltkauskienė